NaiveNeuron/SloPal huggingface dataset:
M. Číž, podpredseda NR SR: (2009-12-09):
Vyhlasujem tajné hlasovanie za skončené. Prosím overovateľov, aby sa ujali svojej funkcie. Vážené kolegyne, vzhľadom na to, že boli také v zásade dohody, ale aj z hľadiska racionality rokovania by sme pokračovali ďalej v rokovaní našej schôdze, takže dovoľte, aby sme pokračovali správou Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2009 . Táto správa má parlamentnú tlač 1299. Poprosím povereného člena Jána Richtera, prosím ho, aby správu uviedol. Procedurálny návrh pán poslanec Janiš. Zapnite mu, prosím, mikrofón.
P. Paška, predseda NR SR: (2006-12-06):
(Hlasovanie.) 140 prítomných, 119 za, 16 proti, 5 sa zdržalo. Tento bod sme schválili. Ďalej.
Sopko, Miroslav, poslanec NR SR (2017-05-18):
Ďakujem za slovo, pán predsedajúci. Ctené poslanecké kolegyne, vážení poslanci, dovoľte mi, aby som tu predniesol interpeláciu na ministra dopravy, výstavby Slovenskej republiky Árpáda Érseka. Vážený pán minister, v súlade s čl. 80 Ústavy Slovenskej republiky a § 129 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov si vám dovoľujem podať interpeláciu vo veci zaradenia do plánu výstavby na rok 2018 projekt výstavby okružnej križovatky v meste Strážske. Dňa 26. apríla 2017 bola odštartovaná občianskou iniciatívou Zemplína petícia v meste Strážske za výstavbu okružnej križovatky v tomto meste, pričom zber podpisov sa bude realizovať v celom regióne Zemplína. Obyvatelia nielen tohto regiónu sa už dlhodobo dožadujú toho, aby Ministerstvo dopravy a výstavby Slovenskej republiky zaradilo do plánu výstavby projekt výstavby okružnej križovatky v meste Strážske, konkrétne na križovatke ciest I. triedy 18 a 74 medzi ulicami Mierová, Osloboditeľov a Vihorlatská. Potreba realizácie tohto projektu je viac ako potrebná z mnohých dôvodov. Najmä z dôvodu vysokej nebezpečnosti a rizikovosti daného cestného úseku, kde sú ohrozené najzraniteľnejšie skupiny obyvateľstva, teda najmä deti a mládež, v blízkosti sa nachádza základná škola, a taktiež aj dôchodcovia, v blízkosti sa nachádza kostol a obytná zóna. Daný úsek je navyše dopravnou temnou medzi okresmi Michalovce, Humenné a Vranov nad Topľou. Pričom dispozícia súčasnej križovatky je veľmi neštandardná a úsek je neprehľadný. Na základe vyššie uvedeného sa preto na vás, pán minister, obraciam formou tejto interpelácie a dovoľujem si vás požiadať o vysvetlenie a zodpovedanie nasledujúcich otázok. Prvá otázka: Plánuje Ministerstvo dopravy a výstavby Slovenskej republiky zaradiť do plánu výstavby projekt okružnej križovatky v Strážskom s realizáciou do konca roku 2018? Druhá otázka: Na základe akých kritérií Ministerstvo dopravy a výstavby Slovenskej republiky vyberá jednotlivé projekty a zaradzuje ich do plánu výstavby? Ďakujem, skončil som.
Laššáková, Jana, podpredsedníčka NR SR (2015-10-06):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Jozefa Mikloška. Po jeho vystúpení dám možnosť prihlásiť sa do rozpravy ústne. Nech sa páči, pán poslanec, máte slovo. Vám aj vyhráva na cestu mobil. Nech sa páči, pán poslanec.
Počiatek, Ján, minister dopravy, výstavby a regionálneho rozvoja SR (2015-02-05):
Otázka profilovania alebo počtu jazdných pruhov na jednotlivých úsekoch a trasovanie jednotlivých úsekov nie je vôbec politická vec, ale mala byť technicko-matematická vec a práve preto na rozdiel od vás, čo ste nerobili podrobné štúdie realizovateľnosti, a my sme tento hendikep museli po vás upratovať neviem ako dlho. Navyše, keď chcete žiadať o eurofondy, musíte mať jasne preukázané, že Európa akceptuje výstavbu určitého profilu, trasy, počtu pruhov. A jednoducho všetky tie štúdie hovoria o tom, že tam nie je v tento moment potrebný ešte štvorpruh, pretože tie intenzity sú také, aké sú. A neviem, kde ste vy prišli na takýto zjednodušený pohľad. Proste existuje na to odborný pohľad, ktorého výsledkom alebo ktorého výsledok môže určiť len štúdia realizovateľnosti z pohľadu odborného prepočítania všetkých intenzít, súvislostí, ktoré v danom regióne sú. Lež to vôbec nie je, vôbec o tom, že my by sme chceli byť k niekomu nespravodliví, a rovnako si zaslúžia všetci mať adekvátnu cestnú a hlavne nadradenú cestnú infraštruktúru. Ale nemôžeme si dovoliť v tento moment, keďže nemáme peniaze na množstvo iných dôležitých úsekov a oveľa intenzívnejších úsekov, míňať v tomto čase prostriedky na niečo, čo ešte aktuálne alebo akútne nepotrebujeme. To je snáď úplne logické. Ďakujem za slovo, skončil som.
Laurenčík, Milan, podpredseda NR SR (2021-07-23):
Pani poslankyňa, skúste nejak dokončiť myšlienku, lebo vám, čas sa nám naplnil.
Šuca, Peter, poslanec NR SR (2019-09-19):
Ďakujem pekne za slovo. Vážený pán predsedajúci, vážená pani ministerka, panie poslankyne, páni poslanci, dovoľte mi predniesť spravodajskú informáciu k predmetnému bodu rokovania. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 1555. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu k predmetnému bodu rokovania.
Grendel, Gábor, podpredseda NR SR (2021-05-03):
Poslanec Borguľa.
Gašpar, Tibor, podpredseda NR SR (2024-09-10):
Ďakujem navrhovateľovi. Dávam slovo spoločnému spravodajcovi z výboru pre pôdohospodárstvo a životné prostredie poslancovi Igorovi Šimkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Zmajkovičová, Renáta, podpredsedníčka NR SR (2014-07-03):
Faktické poznámky na vystúpenie pána poslanca nie sú. Ďalší, ktorý vystúpi v rozprave, pán poslanec Beblavý.
Ďurica, Ondrej, poslanec NR SR (2022-12-07):
Chcel by som reagovať na pána Suju, ktorý tu vo svojej reči jednoznačne vyzýval pána Pročka (smiech v sále), jednoducho chcem povedať to, že ľudia, ľudia očakávajú od nás pomoc a nie to, aby sme sa tu hádali, aby sme sa tu prekárali, aby sme si tu riešili nejaké osobné spory. Takže chápem, chápem pozíciu pána Pročka, chápem jeho nervozitu, ale pomôžme ľuďom a robme, robme veci tak, aby ľudia boli spokojní, aby nás vnímali ako, ako poslancov, na ktorých sa môžu obrátiť a v ktorých majú oporu. Neviem, či to platí pre pána Pročka, ale pre nás za hnutie REPUBLIKA určite áno.
Senko, Ján, poslanec NR SR (2015-05-06):
Pán predseda, prosím, teraz dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, Výboru Národnej rady pre hospodárske záležitosti, Výboru Národnej rady pre vzdelávanie, vedu, mládež a šport a Výboru Národnej rady Slovenskej republiky pre kultúru a médiá. Že za gestorský výbor bude Výbor Národnej rady pre kultúru a médiá a zároveň odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Šimečka, Michal, podpredseda NR SR (2024-05-10):
Pán podpredseda, skúste k téme odvolávania ministerky kultúry.
Nicholsonová, Lucia, poslankyňa NR SR (2013-01-31):
Ďakujem veľmi pekne. K pani poslankyni Tomanovej. No my sme museli hľadať iný názov pre sociálne podniky, aby sme sa na pôde Európskej únie nemuseli hanbiť za tie vaše sociálne podniky. Naozaj neviem, o akých 20-tisícoch to hovoríte. Ja by som len chcela pripomenúť 11 miliónov na sociálne podniky a, samozrejme, tých škandálov, ja som nejaké už spomenula aj v tom vystúpení, tých škandálov bolo oveľa viacej, ale na to mi nebude stačiť faktická. To by chcelo samostatné vystúpenie v rozprave. Pani poslankyňa Vaľová, pri všetkej úcte k vám, mne úplne stačí, že ste povedali, že na tých zasadnutiach tých výborov sa zúčastňujete aj vy. Napokon aj vy ste v tej lokálnej politike priamo zvolená občanmi, ale tuto niekedy v pléne pri tých hlasovaniach sa mi tiež zdá, že sa správate ako lokaj SMER-u. K pánom poslancom. O tom, že Slovensko sa krokmi tejto vlády dostalo medzi krajiny s tým najhorším podnikateľským prostredím, o tom, to nehovorím ja. To hovoria zamestnávatelia, strategickí zamestnávatelia. Samozrejme, stáva sa to už aj takým verejným tajomstvom medzi EÚ dvadsaťsedmičkou. Ďakujem pekne.
Dostál, Ondrej, poslanec NR SR (2018-02-15):
Ďakujem za odpoveď, pani ministerka. Ja uvedomujem si, že toto je kompetencia parlamentu, ale zase fungovanie justície patrí do vášho rezortu, a to, ako je zložená Súdna rada, pochopiteľne, veľmi významnou mierou ovplyvňuje aj činnosť všetkých všeobecných súdov. Takže mňa teda mrzí, že tá voľba v parlamente dopadla takýmto spôsobom, že vlastne o dva hlasy bol zvolený kandidát, ku ktorému som vyslovil výhrady na základe informácií, ktoré sa ku mne dostali a ktoré boli verejne dohliadateľné a neskôr vystúpili na povrch aj ďalšie informácie, ktoré sa týkajú napríklad porušovania Zákonníka práce vo firme, kde je pán Mišík štatutárnym zástupcom. Ale teda to už bol zvolený, takže to mlieko je už rozliate. Ale využijem túto príležitosť na doplňujúcu otázku, že či by ste nechceli nejako predstaviť tú novú členku a nového člena Súdnej rady, ktorých vláda nominovala, že prečo ste sa rozhodli práve ich vláde navrhnúť. Teda o týchto dvoch kandidátoch nie sú známe žiadne také pochybnosti, aké boli známe o pánovi Mišíkovi, ktorého zvolil parlament, ale tiež nejde o úplne najznámejšie mená z hľadiska verejnosti, takže si myslím, že aj z hľadiska Súdnej rady by bolo dobré, keby verejnosť dostala viac informácií.
Kuffa, Štefan, poslanec NR SR (2021-06-16):
Ďakujem kolegom. Začnem odzadu od pána Kyselicu. Presne tak, ale ja som povedal aj inú vec. Ja som nespomenul len SIS-ku v rozprave, ale som dal rečnícku otázku pánu ministrovi. Pán minister, viete si predstaviť, že by ste tu sa postavil od ambónu a povedali, že rozpustím políciu, lebo je tam korupcia? Ja si to neviem predstaviť. A je jeden minister alebo vicepremiérka sa tu postaví a ona povie, však ja by som rozpustila SIS. Ale to neni hocikto. Však ja som opozičný poslanec, skôr ja by som si to mohol dovoliť, ale nie koaličný poslanec a vicepremiérka, že ona by rozpustila SIS. A čo nastane tu anarchia? To kde žijeme, prosím vás pekne? Tak jak to spomenula kolegyňa Vaľová Janka, viete, a spojím to aj s pani Remiášovou. Vy by ste, ak pán Pčolinský je nevinne v kolúznej väzbe, však nech sa mu zaplatia. Kto mu vráti tie mesiace a dni života v kolúznej väzbe? Kto mu vráti to, že jeho dcéra musí chodiť ku psychológovi, tak ako tu kolegyňa povedala. Kto to vráti? Aké peniaze to vyvážia? Aké peniaze vyvážia ten stres, ktorý prežila táto rodina? Však, samozrejme, aj vy, aj vás sa to týka, ale nezľahčujme to. Nebuďme cynickí. Však, keď ste to prežili a prežila ste to, tak o to viac očakávam od vás, že budete citlivá k týmto témam. Jednu vec, ktorú som pri tých vyvalených dverách nespomenul a spomeniem to ešte tuná. Na jednej strane bývalý šéf NAKA je pochválený policajným prezidentom a poďakuje mu za jeho službu a pár dní na to príde NAKA a vyvalí mu dvere, jeho vlastní kolegovia. Tak to chcete povedať, že toto je ako normálne? Však to naozaj pôsobí veľmi anarchicky. Niečo tu nie je v poriadku. A ja vyzývam v podstate všetkých kompetentných a zvlášť vás vládnych poslancov, aby sa to všetko dôsledne vyšetrilo a dalo sa to na poriadok. Nestihnem tu na vás všetkých reagovať.
Š. Kužma, poslanec: (2007-03-27):
A k tým ostatným veciam, čo ste hovorili, podľa mňa to bola čistá kritika pána ministra zahraničia, takže k tomu sa nebudem vyjadrovať. (Potlesk.)
M. Číž, podpredseda NR SR: (2008-10-30):
Teraz poprosím spravodajcu z výboru pre pôdohospodárstvo, životné prostredie a ochranu prírody pána poslanca Miroslava Jureňu, aby informoval Národnú radu o výsledku prerokovania správy o poľnohospodárstve a potravinárstve vo výbore. Máte slovo, pán poslanec.
Blaha, Ľuboš, podpredseda NR SR (2023-12-14):
Ďalšia sa do rozpravy prihlásila pani poslankyňa Beáta Jurík, nech sa páči.
Pčolinský, Peter, podpredseda NR SR (2022-11-15):
Neni zač.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Gažovičová.
V. Mečiar, poslanec: (2008-02-12):
Pokiaľ ide o predmet diskusie, hovoríme o tom, že sa nemajú rušiť vojenské súdy. Veď to nikto nenavrhol. A to nikto nepovedal. Takže o čom je tá rozprava vlastne? Ďalej. Keď vychádzame z miestnych väzieb, že na istom teritóriu pôsobia policajti, prokurátori a sudcovia, to je u všetkých zložiek rovnaké, v tomto parlamente je nás 150, všetci sedíme v jednej miestnosti, znamená to, že mienite prestúpiť do inej strany preto? Mienite zaprieť svoju profesionálnu česť, stranícku príslušnosť? To isté je u policajtov a u sudcov. Čo to miešate dohromady? To nemá žiaden účinok. A po tretie, keď sa pýtate na príčinu, prečo sa toto robí a prečo to je. Nie je to samoúčelné. Predsa roky zaznieva celou Európou a po roku 1989 obzvlášť, že sa má pristúpiť aj k zcivilneniu armádnych zložiek, a nie k militarizácii polície. Polícia je zložka bezpečnostná, nie zložka vojenská. Medzi nimi platí prísne rozdelenie. A práve zcivilňovanie armády predpokladá aj zcivilňovanie viacerých procesov, a nie podriaďovanie polície zložkám vojenským, ale normálnym štátnym zložkám, ktorými sú aj súdy a prokuratúry. Takže preto budeme bez výhrad podporovať návrh pána poslanca Kovarčíka a budeme sa starať o to, aby sa civilný charakter armády na Slovensku posilňoval a aby ho pod všelijakými pseudozámienkami neprekrúcali iní ľudia na falošný obraz.
Žiga, Peter, podpredseda NR SR (2023-11-23):
271. Ďalší v rozprave za klub Progresívneho Slovenska vystúpi pani poslankyňa Števulová.
Figeľ, Ján, podpredseda NR SR (2014-03-26):
Ďakujem pekne. Chcete reagovať, pán poslanec? Zapnite pána poslanca Škripeka. Treba stlačiť predtým.
Hrnčiar, Andrej, doterajší podpredseda NR SR (2020-03-20):
Pán poslanec Štefan Holý.
G. Gál, poslanec: (2002-10-15):
I. Presperín, doterajší podpredseda NR SR: Gabriel Karlin. G. Karlin, poslanec: Sľubujem. I. Presperín, doterajší podpredseda NR SR: Ivan Kiňo. I. Kiňo, poslanec: Sľubujem. I. Presperín, doterajší podpredseda NR SR: Eduard Kolesár.
Jurinová, Erika, podpredsedníčka NR SR (2014-02-05):
Prerušujem rokovanie o tomto bode programu. A budeme pokračovať prvým čítaním o návrhu poslancov – opäť Lucie Žitňanskej a Miroslava Beblavého – na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. Návrh zákona má parlamentnú tlač 837. Návrh na jeho pridelenie na prerokovanie výborom je v rozhodnutí č. 836. Dávam slovo pani poslankyni Lucii Žitňanskej, aby uviedla svoj návrh. Nech sa páči. (Rokovanie o návrhu poslancov Národnej rady Slovenskej republiky Lucie Žitňanskej a Miroslava Beblavého na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 837.)
Hrnčiar, Andrej, podpredseda NR SR (2018-09-11):
Pán poslanec (reakcia z pléna), pán poslanec, pán poslanec Hrnko, poprosím vás o kľud v rokovacej sále. Pán poslanec! (Reakcia z pléna.) Pán poslanec, upokojte sa. (Reakcia z pléna.) Pán poslanec, poprosím vás, pán poslanec, upokojte sa! (Krik v sále.) Poprosím vás, páni poslanci, nevykrikujte tu! (Krik v sále.) Pani poslankyňa Remišová, idete pokračovať?
Poliačik, Martin, poslanec NR SR (2016-03-23):
Pán podpredseda, ja to nechcem naťahovať, len navrhujem zvážiť ešte raz ten mechanizmus, ktorý bol funkčný a dobrý v roku 2010 na zabezpečenie väčšiny, niektorého alebo niektorých z koaličných poslancov zaradiť do dvoch výborov. Sú tu mnohí, ktorí nemajú problém pracovať a pracovití sú,j a máte väčšinu všade, kde ju potrebujete. Ďakujem pekne.
Pellegrini, Peter, predseda NR SR (2024-01-16):
Prezentujme sa a hlasujme o návrhu pána poslanca Farkašovského (Hlasovanie.) Prítomných 121 poslancov, za 82, proti 31, zdržali sa 8. Konštatujem, že tento návrh sme schválili. Pán spravodajca.
Paška, Pavol, predseda NR SR (2014-10-21):
(Hlasovanie.) 138 prítomných, 82 za, 7 proti, 49 sa zdržalo. Schválili sme návrh zákona o energetickej efektívnosti. Pani poslankyňa Kučerová, uvedie v druhom čítaní hlasovanie o vládnom návrhu novely Obchodného zákonníka, je to tlač 1125. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1125.)
Pellegrini, Peter, predseda NR SR (2015-09-30):
Prezentujme sa a hlasujme o tomto návrhu. (Hlasovanie.) Prítomných 133 poslancov, za hlasovalo 51, proti boli 2, zdržalo sa 79 poslancov, nehlasoval 1. Konštatujem, že tento návrh sme nepostúpili do druhého čítania. Pán poslanec Přidal teraz uvedie v prvom čítaní hlasovanie o bode 115 schváleného programu. Je to prvé čítanie o návrhu poslancov Hudackého, Figeľa a Zajaca na vydanie zákona o ochrane subdodávateľov pri verejnom obstarávaní (tlač 1744). Pán poslanec, nech sa páči, máte slovo. (Hlasovanie o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o ochrane subdodávateľov pri verejnom obstarávaní, o zavedení elektronickej fakturácie vo verejnom obstarávaní a o zmene a doplnení niektorých zákonov v znení neskorších predpisov , tlač 1744.)
Mihál, Jozef, poslanec NR SR (2016-05-18):
Ďakujem, pán predsedajúci. Takže ďalším návrhom, návrh číslo 3 je tlač 87. Je to teda znovu návrh zákona, ktorým sa mení zákon č. 311/2001 Z. z. Zákonník práce v znení neskorších predpisov, a predkladám ho v mene skupiny poslancov za stranu Sloboda a Solidarita. A týmto návrhom chceme dosiahnuť zrušenie § 120 v Zákonníku práce, to teda znamená zrušenie sadzieb minimálnych mzdových nárokov. Tí, ktorí sa vyznáte do pracovnoprávnej legislatívy, viete dobre, že máme na Slovensku zavedenú minimálnu mzdu, aktuálne je to konkrétne 405 eur mesačne, alebo 2,328 eura za odpracovanú hodinu. To je jasné a vcelku pochopiteľné. Ale zároveň máme slovenskú špecialitku, tak ako máme povedzme bryndzové halušky ako špecialitu v gastronómii, tak v našom pracovnom práve je takouto špecialitou § 120 v Zákonníku práce, sadzby minimálnych mzdových nárokov. To vlastne znamená, že v reáli nemáme stanovenú len jednu minimálnu mzdu, ale vlastne máme stanovených šesť úrovní minimálnej mzdy, čiže nielen pre tých ľudí, kde sa dá skutočne možno aj celkom súhlasiť do istej miery, že tá minimálna mzda plní sociálnu funkciu pre tých, ktorí nemajú kvalifikáciu, nemajú vzdelanie, nemajú pracovné návyky, aj keď sa dá na druhej strane nesúhlasiť s tým, že výška minimálnej mzdy potom pre takýchto ľudí znamená, že majú niekedy veľký problém si nájsť zamestnanie. Ale dobre. Čiže my máme v našej legislatíve cez § 120 Zákonníka práce zavedených šesť úrovní minimálnej mzdy a to, čo tá minimálna mzda má plniť, a o tom hovoria naše odbory a dajme tomu, že hovoria správne, čiže určitú sociálnu garanciu, tak my takúto sociálnu garanciu vlastne garantujeme aj generálnym riaditeľom, vedeckým pracovníkom, vysokovzdelaným odborníkom, pre ktorých teda hovoríme, keď to trošku zjednoduším, že pre nich má byť minimálna mzda tiež, a to konkrétne dnes, 810 eur mesačne. Je to jednoducho smiešne, nenáležité, toto má byť všetko, pokiaľ ide o nejaké výšky miezd predmetom rokovaní vo firmách alebo na úrovni zamestnávateľských zväzov a odborových zväzov. To nechajme skutočne na individuálne alebo kolektívne zmluvy a odstráňme tento systém, ktorý komplikuje život a nie je potrebný pre tých zamestnancov s praxou, so vzdelaním, jednoducho nie je potrebný. Odstráňme tento § 120 zo Zákonníka práce. Čiže toto je podstata návrhu, ktorý sa skrýva pod tlačou 87. Môžem teda prejsť ďalej.
Grendel, Gábor, podpredseda NR SR (2020-12-17):
Nevykrikujte, prosím vás, páni poslanci.
Hrušovský, Pavol, podpredseda NR SR (2011-05-24):
Pán poslanec Švantner.
Bugár, Béla, podpredseda NR SR (2019-05-15):
Na vystúpenie pána poslanca s faktickými dvaja. Pán poslanec Osuský.
Matovič, Igor, poslanec NR SR (2023-12-22):
Dávam procedujúci, procedurálny návrh, aby Národná rada Slovenskej republiky odsúdila konanie predsedu Národnej rady Slovenskej republiky Petra Pellegriniho, ktorý ešte včera verejne celému Slovensku dal verejný sľub, že začiatok rokovania o novele Trestného zákona bude až 8. januára a hneď na druhý deň ten svoj verejný sľub porušil a tento človek chce ešte aj kandidovať za prezidenta. Zdôvodnenie: je to nemorálne konanie a preto si myslím, že mali by sme odsúdiť toto konanie a zároveň ho vyzvať, aby dobrovoľne opustil pozíciu druhého najvyššieho ústavného činiteľa, lebo tejto pozícii robí len a len hanbu.
Grendel, Gábor, podpredseda NR SR (2022-11-10):
S reakciou na faktické poznámky pán poslanec Susko.
Hlina, Alojz, poslanec NR SR (2024-05-21):
Už je po ôsmej, už skončilo rokovanie. (Reakcia z pléna.) Neni všeobecný súhlas. (Reakcie z pléna.) Kto dal všeobecný súhlas? Ja neviem, jaký všeobecný súhlas? (Reakcie z pléna.) Ďakujem. (Reakcie z pléna.) Do ôsmej rokujeme. (Reakcia z pléna.) Prečo ste to dneska urobili, čo ste urobili? (Výmena názorov v pléne.)
Paška, Pavol, predseda NR SR (2014-09-10):
Pán poslanec Poliačik.
Zmajkovičová, Renáta, podpredsedníčka NR SR (2013-04-16):
S reakciou pán poslanec Novotný.
Grausová, Natália, poslankyňa NR SR (2018-02-13):
Ďakujem za slovo. Pani poslankyňa, spomínali ste, že u nás je, sú horšie znalosti cudzích jazykov ako napríklad v Škandinávii. Ale ja si nemyslím, že je to preto, kvôli tomuto zákonu, že kvôli tejto češtine, pretože tá, ten problém so znalosťou cudzích jazykov bol dávno predtým, vždy. U nás to bolo problematickejšie ako v týchto krajinách, aj keď sme češtinu počúvali každý deň. Takže ja si myslím, že od tej češtiny naozaj nezáleží znalosť cudzích jazykov na Slovensku. Vďaka.
Petrík, Simona, poslankyňa NR SR (2019-01-29):
Ďakujem veľmi pekne kolegovi Otovi Žarnayovi za absolútne trefný komentár k tejto problematike. Naozaj toto boli veľmi potrebné slová, pretože čo sa týka Slovenského národného strediska pre ľudské práva, ja som doteraz nepostrehla, že by toto stredisko nejak vehementne spolupracovalo s obrovským množstvom občianskych združení, ktoré suplujú úlohu štátu v tom, že pomáhajú obetiam domáceho násilia, naozaj bojujú proti násiliu na ženách, na deťoch. Množstvo krízových centier, takisto občianske združenia, ktoré robia osvetu v pôrodnej starostlivosti, kde bývajú porušované ženské, ženské práva, ktoré tiež teda patria k ľudským právam. Takže tieto všetky občianske združenia fungujú na nórskych fondoch a čakajú na projektové výzvy, ktoré keď skončia, mnohé z týchto pracovníčok potom nemajú pár mesiacov výplatu a tuto sa pozrieme na stredisko, ktoré má rozpočet fungovania pol milióna eur a z toho v podstate väčšia polovica je len na to, aby to, aby toto stredisko fungovalo, takže to je naozaj, to je naozaj smiešne a nemyslím si, že, že sa tieto skutočnosti touto novelou zmenia. Takže ďakujem ti, Oto, za tieto slová.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 135 poslancov, za hlasovalo 40, zdržalo sa 95. Návrh sme neschválili. Poprosím pani poslankyňu Mezenskú, aby uviedla hlasovanie k návrhu pána poslanca Beblavého na vydanie zákona, ktorým sa mení a dopĺňa zákon č. 514/2009 Z. z. o doprave na dráhach, tlač 1256. Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov a ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1256.)
Gröhling, Branislav, poslanec NR SR (2024-01-08):
Viete, pán predseda, či nás viete informovať o priebehu schôdze, čo sa bude nasledujúce hodiny, resp. dni diať, že či budeme mať o piatej nejaké hlasovanie, keďže sa preberá teraz návrh zákona, alebo či bude normálne pokračovať tak, ako sme boli dohovorení? A že či platí stále to, že schôdza bude v rámci prestávky od 13.00 hod. do 14.00 hod. prerušená, a či bude pokračovať do 20.00 hod.? Alebo sa predpokladá, že sa bude rokovať dlhšie?
B. Bugár, podpredseda NR SR: (2004-11-02):
J. Jaduš, poslanec: Vážení kolegovia, kolegyne, ja by som chcel podporiť slová pána podpredsedu Vetešku a pripomenúť, že Národná rada Slovenskej republiky už dlhodobo vykazuje ako inštitúcia veľmi nízku dôveryhodnosť. Ako chceme dosiahnuť zvýšenie kreditu tejto snemovne, keď počas uplynulých dní sme priebehom rokovania jasne dokázali, že si nectíme normy, ktoré sami prijímame? Aký príklad ukazujeme našim spoluobčanom, tým, ktorí také výhody, ako máme my, nepožívajú? Malo by nám záležať na kredite tejto inštitúcie a mali by sme prejavovať úctu voči kolegom. Ja pevne verím, že naberiete odvahu pred hlasovaním, ktorého výsledok azda dnes neviete odhadnúť. Ale ešte raz, celé Slovensko sa na nás pozerá a táto spoločnosť je odrazom pomerov v tejto inštitúcii.
Bobík, Jozef, poslanec NR SR (2014-07-02):
Vážená pani predsedajúca, vážené kolegyne, vážení kolegovia, ja som sa dnes prihlásil len s faktickou poznámkou, pretože som poslancom krátko, od včera, a nemal som dosť času sa pripraviť vážnejšie v rozprave. Ale nedá mi, aby som sa k takej vážnej veci nevyjadril vôbec. Ešte predtým, ako som bol poslancom, som bol pracovníkom vodárenskej spoločnosti. Pracoval som na Investičnej výstavbe v Prešovskom a Košickom kraji. Čiže myslím si, že akú-takú skúsenosť s vodou mám. A ak sa pozrieme retrospektívne na tie všetky vystúpenia, ktoré tu dnes boli, niektoré boli odbornejšie, niektoré boli menej odbornejšie, niektoré boli emotívne, ale málokto sa venoval, a má to logiku, tým častiam novely, ktoré boli nie tak dávno ešte konzultované s mojimi kolegami, či už z vodárenskej spoločnosti alebo s SVP. Čiže išlo tam o limity, kvóty, poplatky a podobne. Čiže na tej odbornej báze tento zákon sa dá veľmi ľahko aj posúdiť a dokonca aj akceptovať. Ale čo je na diskusiu, je z môjho pohľadu § 17a. Na ten neexistuje nejaký jednoduchý pohľad, nie je to malá násobilka, aby bol jasný výsledok. Čiže aj tí, ktorí si vedia predstaviť predaj vody do zahraničia, môžu mať na to názor taký, že s tým súhlasia. A nemôžeme im to nejako zásadne vyčítať, lebo nemáme sa o čo oprieť. Ale môžu byť aj takí, ktorí s tým nesúhlasia, počnúc tým, že tvrdia, že to je zlato, striebro a podobne, a aj tí, ktorí vedia, že ak zasiahnu do zvýšeného odberu vody, je niečo, čo v budúcnosti sa môže ukázať ako zle... (Prerušenie vystúpenia časomerom.)
Puci, Róbert, poslanec NR SR (2019-02-05):
Ďakujem pekne. Na základe upozornenia aj tu prítomného pána poslanca Drobného na niektoré nezrovnalosti v predmetnom návrhu zákona Úrad pre normalizáciu, metrológiu a skúšobníctvo Slovenskej republiky pripravil pozmeňujúci návrh, ktorý sa predkladá z dôvodu potreby spresnenia definície krátkej a dlhej guľovej zbrane s nábojom typu flobert z dôvodu právnej istoty. Zároveň sa spresňuje aj podskupina drobnozrnného bezdymového prachu a zároveň sa spresňuje text požiadavky na kontrolu rozmerov streliva, čím sa predpis zosúlaďuje s aplikačnou praxou. Teraz prečítam pozmeňujúci návrh. Pozmeňujúci a doplňujúci návrh poslanca Róberta Puciho k návrhu zákona o sprístupňovaní strelných zbraní a streliva na civilné použitie na trhu. (Ruch v sále.) 1. V § 4 ods. 1 písm. a) druhom a štvrtom bode sa za slovom „hladkým“ dopĺňajú slová „alebo s drážkovaným“. 2. V § 4 ods. 2 písm. g) druhom bode sa za slovo „nitrocelulózový“ vkladá čiarka a slovo „diglykolový“. 3. V prílohe č. 1 v časti B v bode 1 písm. f) sa vypúšťajú slová „najmenším a“. Ďakujem pekne, skončil som.
B. Bugár, podpredseda NR SR: (2004-03-03):
(Hlasovanie.) Prítomných je 126 poslancov, za návrh 118, zdržalo sa 8. Konštatujem, že tento návrh sme schválili. Nech sa páči.
I. Šulaj, poslanec: (2005-09-23):
Návrh zákona sa dopĺňa o bod 2, ktorý znie: „§ 23b Prechodné ustanovenia: „Zmluvy o spoločenstve alebo zmluvy o výkone správ, ktoré určujú úhradu vlastníkov bytov a nebytových priestorov vo forme preddavku do fondu prevádzky, údržby a opráv inak ako na základe veľkosti spoluvlastníckeho podielu, je potrebné upraviť do 1. 1. 2006 tak, aby boli v súlade so zákonom.“.“ Po druhé. Pôvodne navrhovaný čl. II znie: „Tento zákon nadobúda účinnosť dňom vyhlásenia.“ Navrhujem nové znenie čl. II: „Tento zákon nadobúda účinnosť dňom 1. 1. 2006.“ Odôvodnenie. Z dôvodu širokého okruhu adresátov, ktorých sa návrh zákona dotýka, je potrebné určiť primeranú lehotu pre úpravu a zosúladenie už existujúcich zmlúv o spoločenstve alebo zmlúv o výkone správ so zákonom. Ďakujem za pozornosť.
Federič, Igor, poslanec NR SR (2019-09-11):
Ďakujem pekne, pán predsedajúci. Dajte, prosím, najprv hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sloboda, Vladimír, poslanec NR SR (2018-10-23):
Vážené pani poslankyne, vážení páni poslanci, výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o... pardon, to mi dali nesprávny? (Spravodajca si zobral z miesta pre spravodajcov druhé podklady.) Ospravedlňujem sa. Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov, tlač 1181. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Kotleba, Marian, poslanec NR SR (2017-04-05):
Bolo však veľké naše prekvapenie, keď na grémiu, ktoré bolo zvolané na túto tému, začal byť s týmto obrovský problém. A v podstate sa spustila veľká vlna výhovoriek, prečo nie je možné, prečo nie je možné rušiť milosti prezidenta Kováča v kauze Technopol, keď už ideme otvárať túto pohnutú časť slovenskej histórie. Najprv, ak si dobre spomínam, to bol sám pán predseda Národnej rady, ktorý povedal, že milosti sú nedotknuteľné, že sú sväté, že milosti sú úplne niečo iné ako amnestie a nie je možné sa nimi absolútne vôbec nijakým spôsobom zaoberať. Následne ďalší kolegovia... (Ruch v sále a odmlčanie sa rečníka. Prerušenie vystúpenia predsedajúcim.)
Suchánek, Alan, poslanec NR SR (2019-05-14):
Pán predsedajúci, prosím, aby ste dali hlasovať o tom, že Národná rada sa uzniesla v súlade s paragrafom 73 ods. 3 písm. c zákona o rokovacom poriadku prerokovať predložený návrh zákona v druhom čítaní.
Takáč, Richard, poslanec NR SR (2021-05-03):
Ďakujem veľmi pekne za slovo, pán predsedajúci. Pani ministerka, fakt, myslím si, že každý z nás sa bude vo faktických opakovať, ale ja som očakával troška takej väčšej pokory. Ako fakt, vystúpenie, to, čo ste predviedli, lebo SMER, lebo Fico a neviem čo všetko, čo ste tu hovorili v tých vašich slovách. Stačilo úplne jednoducho prísť, ospravedlniť sa, meškám, lebo toto, neviem čo, a nie to, čo ste dokázali vo svojom vystúpení. Troška pokory, pani ministerka. Ďakujem.
M. Číž, podpredseda NR SR: (2007-12-11):
Procedurálny návrh v zmysle rokovacieho poriadku nemáte, pán Palko. Ešte niekto z váženého klubu KDH má takýto procedurálny návrh? Ďakujem pekne. Budeme pokračovať v prerušenom rokovaní hlasovaním v druhom čítaní o návrhu poslancov Národnej rady Slovenskej republiky Jána Richtera, Tibora Glendu  a Pavla Pavlisa na vydanie zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (tlač 451). Slovo má pán poslanec výboru pre hospodársku politiku Peter Pelegrini. A prosím ho, aby hlasovanie uvádzal.
Grendel, Gábor, podpredseda NR SR (2020-10-13):
Posledná faktická poznámka – pán poslanec Suja.
Vlčan, Samuel, minister pôdohospodárstva a rozvoja vidieka SR (2022-03-24):
Vážený pán predsedajúci, vážené panie poslankyne, páni poslanci, pán poslanec Suja, ja nemám priamu príkaznú právomoc voči podnikateľským subjektom v oblasti poľnohospodárstva, ale samozrejme, že som vyzval všetkých poľnohospodárov prostredníctvom zástupcov ich reprezentatívnych záujmových združení, ako je Slovenská poľnohospodárska a potravinárska komora, Agrárna komora Slovenska, Vidiecka platforma, aby prehodnotili a upravili svoje osevné plány na prospech hustosiatych, aby teda zintenzívnili jarný osev hustosiatych zrnovín. V tejto oblasti ale nepredpokladám, že by malo Slovensko problém, lebo v prípade obilnín a aj olejnín domáca produkcia na strane pestovania týchto komodít prekračuje našu vlastnú spotrebu; u tých obilnín je to niekde až na úrovni viac ako 190 % vlastnej spotreby a u olejnín je to až na úrovni 240 % spotreby. Pritom počítame, že pri ozimnej pšenici, aj tam máme skoro na 100 % saturovanú produkciu. Tam ide o tú potravinársku pšenicu. A to, čo riešime v súčasnosti na ministerstve, je dostatok spracovateľských kapacít tak u prvo-, druhospracovateľov, ako aj u samotných potravinárov. Ďakujem, skončil som.
Heger, Eduard, poslanec NR SR (2019-09-25):
Ďakujem pekne. Ja by som tu chcel nadviazať na teba, Igor, a dať tam taký naozaj také, taký väčší obraz, ten kontext toho, že Slovensko je krajina, ktorá bude najv..., alebo je najrýchlejšie starnúcou krajinou, čiže tá demografia hrá proti nám. Na druhej strane naozaj vidíme, že nevyužívame a ani nevyužili sme ani tie úrodné roky na to, aby sme vôbec pomohli a zaviedli rôzne prorodinné opatrenia, ktoré máme aj my v programe, ale ktorá je tu naprieč politickým spektrom, myslím si, že je veľká zhoda. A je veľmi smutné, keď mnohé prorodinné opatrenia stroskotajú na tom, že nie je dostatok peňazí. O to viac, keď vidíme, že jednak Útvar hodnoty za peniaze vypracoval kvalitné analýzy a prináša návrhy opatrení, ktoré by priniesli niekoľko 100 mil. eur do rozpočtu, vidíme nízku úspešnosť výberu DPH, kde leží vyše 2 mld., toto sú všetko peniaze, ktoré by sme mohli investovať aj do prorodinných opatrení, a tým pomôcť. A práve som preto aj rád, že takéto návrhy prichádzajú do Národnej rady, že tie peniaze by sa dali využiť v prospech toho, pretože vidíme, že naozaj ten prieskum, ktorý neviem, kedy presne bol absolvo..., zrealizovaný, či to bolo pred pár rokmi, alebo ešte, ešte neskôr, tak hovorí o tom, že v priemere Slováci by chceli mať o jedno dieťa viac, ako si môžu dovoliť. Toto je úplne alarmujúce, a preto musíme vytvoriť tie podmienky a tento zákon práve podáva tú pomocnú ruku, o to viac podáva pomocnú ruku ženám, ktoré možno sú v tej núdzi a rozhodujú sa o tom, či ten život nechajú alebo či ho, či ho zoberú. A preto sú, preto sú takéto opatrenie úplne kľúčové. A ja verím tomu, že toto opatrenie dostane priestor na to, aby, aby prešlo, aby sme mohli tým ženám, o ktorých sa rozprávame, aby sme im mohli podať tú pomocnú ruku, pretože ak budeme mať plné ústa reči a nebudeme mať skutky, tak je to k ničomu.
Bugár, Béla, podpredseda NR SR (2017-05-18):
Pán poslanec Dostál, môžte reagovať na faktické poznámky.
P. Paška, predseda NR SR: (2010-05-26):
Nech sa páči, pán poslanec.
Laššáková, Jana, podpredsedníčka NR SR (2014-02-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pán poslanec Kollár. Končím možnosť prihlásiť sa do rozpravy ústne. Nech sa páči, pán poslanec, máte slovo.
Blanár, Juraj, podpredseda NR SR (2021-05-03):
Pán poslanec, vašemu procedurálnemu návrhu bolo vyhovené, zdá sa... (príchod premiéra a smiech v sále), ale napriek tomu chcem poprosiť všetkých ministrov, ktorí sú tu, aby naozaj prišli do rokovacej sály, pretože v salóniku asi veľa nevyriešia. Takže teraz udeľujem slovo pánovi spravodajcovi Gyimesimu. (Reakcie z pléna.) Aha, pán poslanec Podmanický, ešte niečo chce dodať k tomu procedurálnemu návrhu
Laššáková, Jana, podpredsedníčka NR SR (2014-11-09):
S reakciou pán poslanec Matovič. Nech sa páči.
Pellegrini, Peter, predseda NR SR (2023-11-16):
Ďakujem pekne. Ďalšou vystupujúcou je pani poslankyňa Hanuliaková, pripraví sa pani poslankyňa Veslárová. Nech sa páči, pani poslankyňa, máte slovo.
Novotný, Viliam, poslanec NR SR (2014-05-13):
Ďakujem pekne, chcem sa poďakovať pánovi poslancovi Mikušovi za to, ako veľmi precízne popísal to, čo prináša tento návrh zákona, ale aj problémy, ktoré v slovenskom poľnohospodárstve máme. Obrovské množstvo vlastníkov, ktorí vlastnia malé kúsky zeme, málo nájomcov, ktorí pre zmenu prenajímajú obrovské parcely, myslím, že 550 hektárov si hovoril, pán poslanec, ako priemernú veľkosť jednej farmy na Slovensku, ale aj to nízke nájomné, ktoré títo nájomcovia platia vlastníkom tejto pôdy. Ale dodám ešte aj nízke dane, ktoré väčšinou platia v tých obciach, kde najímajú túto pôdu, takže to je taký začarovaný kruh, ktorý tu na Slovensku máme. Tá tortúra, ktorú prináša tento návrh zákona, je podľa môjho názoru – a ja pokračujem tam, kde skončil pán poslanec – hlavne o tom, aby ak náhodou niekto má tých 80 árov a chcel by ich už predať konečne, lebo je to preňho len starosť, aby si to rozmyslel. Aby to radšej nechal v tom nájme, v ktorom je to doteraz, z ktorého dokopy nič nemá, pretože ak to chce za týchto podmienok predať, tak je to tak komplikované, tak náročné a na tak dlhé lakte, že sa na to radšej vykašle. O tom je tento návrh zákona. Ja kvitujem fakt, že ministerstvo pôdohospodárstva chce chrániť pôdu na Slovensku, že chce, aby pôda, ktorá je ‒ medzi nami ‒ obyčajným výrobným prostriedkom, aj keď má veľký emotívny náboj z pohľadu toho, že ide o našu krajinu, ostala v rukách Slovákov, slovenských vlastníkov. Ale ako pravicový politik nemôžem súhlasiť s tým, aby to bolo na úkor obmedzenia vlastníckych práv, respektíve takého komplikovania výkonu vlastníckych práv, že sú zvýhodnení nájomcovia pred reálnymi vlastníkmi. Toto nie je dobré legislatívne riešenie. Ďakujem pekne.
Danko, Andrej, podpredseda NR SR (2024-09-11):
Ďakujem, otváram rozpravu. Do rozpravy som dostal jednu písomnú prihlášku – pán poslanec Viskupič za poslanecký klub SaS. Nech sa páči.
Marček, Peter, poslanec NR SR (2018-11-28):
Pán Budaj, to, že táto Marrákešská dohoda nikoho nezaväzuje, ani Slovensko, toto môžu tvrdiť iba takí školení ľudia, ako ste vy s nejakými sorosovskými nadáciami, ktoré spomínate, že čo taký starý pán Soros, čo by mohol, osemdesiat..., ja neviem, ... šesťročný. Vy to veľmi dobre viete, čo dokáže. Máte tu vyškolených mladých ľudí, ako je tam pán Klus alebo pani Cséfalvayová, ktorá sa perfektne predviedla napríklad pri mojej ceste do Krymu, kde ma, pomoc, skoro ukrižovala. Takže v každom prípade, pán Dostál, zaväzuje a už len účasťou na nej 10. 12. 2018, už to by bola obrovská chyba, keby tam vôbec niekto z nás išiel. Takže nikto tam nesmie ísť. Ani pán minister Lajčák, ani žiadny úradník z ministerstva zahraničných vecí, ani pán prezident, ani nikto. Ďakujem pekne.
Taraba, Tomáš, poslanec NR SR (2021-10-06):
Ďakujem pekne. Pán Dostál, vy ste začali kariéru ako člen Občianskej konzervatívnej strany a niekde som u pána Danišku pred mesiacom čítal, kde povedal, že taká ste boli nádejná tvár toho konzervativizmu, no a že sa z vás stal taký čistý liberál, tak teraz ste tu vy povstali, začali ste tu vyplakávať o tom, že treba prijať zákony, ktoré budú pre osoby, to je úplne jedno, rovnakého-nerovnakého pohlavia vytvárať priestor na to, aby utvárali iné ako manželské zväzky. No tak dnes dokážu títo ľudia úplne normálne žiť v spoločnej domácnosti. Jednoducho robí sa to tak, že sa nasťahujú do spoločnej domácnosti, že si vymenia kľúč a že tam bývajú. Nikto im v tom nebráni, je to veľmi jednoduché a čokoľvek si chcú upraviť, na to je notársky úrad, takže notári sú na každej druhej ulici, môžu tam ísť, môžu si upraviť úplne všetko, čo potrebujú, takže táto vec je úplne pseudotéma tuná ľavicovej strany Progresívne Slovensko, ktorá včera predstavila nejaký ženský balík, kde chcú na Slovensku napríklad zaviesť povinnú rodovú a sexuálnu výchovu, takže práve preto vyzývam dnes všetkých kolegov, aby podporili na budúcej schôdzi opäť zákon, ktorý sa predložil v tejto oblasti, aby toto na školách slovenských sa nedialo, pretože na školách sa má vyučovať matematika, slovenčina a podobné veci. A nie tieto marxistické ideológie. No a Progresívne Slovensko neviem, či tam teda aj tie vložky vložilo do toho ženského balíka, to som nevidel, to by nám mohol pán Valášek dať, ako či toto sú tie priority. Takže Slovensko, vy ste to povedali, pán Dostál, že vyspelé krajiny tieto zákony majú, Slovensko teda neviem, či z tohto pohľadu je vyspelá krajina, podľa vás ako konzervatívca, ale my sme normálna krajina, a teda také vyspelé alternatívy si nechajme a zostaňme normálnymi.
Bugár, Béla, podpredseda NR SR (2016-09-23):
Vážené panie poslankyne, vážení páni poslanci, otváram tretí rokovací deň 7. schôdze Národnej rady Slovenskej republiky. Na dnešnom rokovacom dni o ospravedlnenie požiadali nasledujúci poslanci: Juraj Droba, Soňa Gaborčáková, Ján Kecskés, Jana Kiššová, Marek Krajčí, Milan Krajniak, Oľga Nachtmannová a Adriana Pčolinská. (Reakcia z pléna.) Takže pani poslankyňa Nachtmannová je tu. Takže pokračujeme teraz v prerušenej rozprave o návrhu na vyslovenie nedôvery podpredsedovi vlády Slovenskej republiky Robertovi Kaliňákovi, poverenému riadením ministerstva vnútra Slovenskej republiky (tlač 157). Prosím teraz povereného spravodajcu, teda navrhovateľa najprv, aby zaujal miesto určené pre navrhovateľov, a spoločného spravodajcu z výboru pre obranu a bezpečnosť poslanca Petra Šucu, aby tiež teda zaujal miesto určené pre spravodajcu. (Ruch v sále.) Páni poslanci, prosím o väčší kľud. V rozprave budeme pokračovať vystúpeniami rečníkov, ktorých je 18, prečítam všetkých, lebo niektorých nevidíte. Sú to poslanci: Karol Galek, Alojz Baránik, Erika Jurinová, Natália Blahová, Martin Poliačik, Ľuboš Blaha, Jana Cigániková, Jozef Mihál, Milan Krajniak, Vladimír Sloboda, Anna Verešová, Richard Vašečka, Eduard Heger, Ján Budaj, Alan Suchánek, Jozef Viskupič, Boris Kollár a Anna Zemanová. Teraz teda dávam slovo pánovi poslancovi Karolovi Galekovi a po ňom bude nasledovať pán poslanec Baránik. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery podpredsedovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky , tlač 157.)
Kvorka, Ján, poslanec NR SR (2019-10-15):
V rozprave vystúpili dvaja páni poslanci. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Žiak, Miroslav, poslanec NR SR (2021-09-17):
Ďakujem veľmi pekne za slovo. Pán poslanec Čekovský, ďakujem ti veľmi pekne za takúto iniciatívu, veľmi ju vítam, myslím si, že za celú stranu SaS. A ja pevne verím, že keď sa nám podarí takéto uznesenie schváliť, nebudeme už ako vláda traumatizovať alebo niektorí poslanci nebudú traumatizovať spoločnosť neustálym návrhom na sprísnenie interrupcií, lebo aj to sa týka medzi tie slobody. A chcel by som ešte pozdraviť, tu hore na balkóne máme mladých saskárov, tak im aspoň takto zakývam. Ďakujem veľmi pekne.
Mičovský, Ján, poslanec NR SR (2013-06-26):
Ďakujem za slovo, vážená pani podpredsedníčka Národnej rady. Vyjadrím sa k tej časti, ktorá pojednáva o prenájmoch lesných pozemkov. Skutočne je tam riešená takým spôsobom táto oblasť, ktorá môže na prvé počutie vzbudiť isté obavy, pretože sa navrhuje, že prenajímateľ aj nájomca sa môžu dohodnúť aj na dobe kratšej pri prenájme lesných pozemkov, ako je 30 rokov. A to je fakt, že z hľadiska lesníckych zásad krátka doba prenájmu môže vyvolávať isté podozrenia, že sa môže jednať o účelové spravovanie lesných pozemkov, ktoré nemá za cieľ kvalitné hospodárenie, ale isté vyťaženie lesa v tom období, keď on počas svojej storočnej doby poskytuje v priebehu niekoľkých rokov úžitok. Ale toto je ozaj obava, ktorá sa dá veľmi ľahko vylúčiť práve tým pohľadom, že obidve strany by sa museli na niečom takom dohodnúť. A je málo pravdepodobné, aby majiteľ lesa – či už by to bol štát, alebo súkromník – súhlasil s niečím takým, aby sa teda prenájom urobil účelovo len na takú dobu, aby sa dal lesný porast vyťažiť, speňažiť a potom dej sa vôľa Božia, respektíve zase ďalších sto rokov sa staraj. Treba sa na to pozrieť opačným pohľadom, že návrh pána poslanca Hraška rieši to, aby napríklad drobný majiteľ lesného pozemku, ktorý považuje za neúčelné hospodáriť v istom krátkom období, a na druhej strane nájomca tohto pozemku považuje za účelné z hľadiska povedzme scelenia svojich pozemkov takýto pozemok si prenajať, aby sa mohli dohodnúť. Ťažko by bolo možné podozrievať, že sa dohodnú za iným účelom ako tým, aby obidvaja naplnili svoje zákonné predstavy. To znamená, aby majiteľ pozemku v istom období, ktoré bude kratšie ako 30 rokov, prenajal tieto pozemky pre účely, ktoré potrebuje využiť nájomca, ale vzápätí aby mohol už v období, ktoré bude kratšie ako 30 rokov, zase sa k svojmu majetku vrátiť a užívať ho práve v tej dobe, keď bude ako majiteľ mať logický záujem na tom, aby doba prinášania úžitku v tomto lesnom poraste bola už dobou, keď bude opäť rozhodovať o svojom majetku on. Takže sa tu urobí vec, ktorá je svojím spôsobom správna, a chcel som len ozrejmiť tú istú obavu, ktorá by mohla vyplynúť z pohľadu lesníka na to, že sa tu 30-ročná doba môže znížiť. Ďakujem pekne.
P. Paška, predseda NR SR: (2008-10-22):
Ja som už vyhlásil rozpravu za skončenú a pán podpredseda vlády sa vyjadril k rozprave, takže prerušujem rokovanie o tomto bode programu. Vzhľadom na to, že sa blíži 12.00 hodina, prerušujem dnešné rokovanie, vyhlasujem obedňajšiu prestávku a budeme pokračovať o 14.00 hodine prerokúvaním bodu, ktorý prednesie pani ministerka práce , sociálnych vecí a rodiny pani Tomanová. Ďakujem pekne. (Prerušenie rokovania o 11.56 hodine.) (Pokračovanie rokovania o 14.02 hodine.)
Antal, Peter, poslanec NR SR (2017-10-18):
Pán predsedajúci, keďže sme odhlasovali body zo spoločnej správy, hlasovali sme aj o pozmeňujúcich návrhoch podaných v rozprave a mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.